|  |  |
| --- | --- |
| Description: &Gcy;&rcy;&bcy; | **РЕПУБЛИКА СРБИЈА**  **ГРАДСКА УПРАВА ГРАДА ПРОКУПЉЕ**  **Oдељење за инспекцијске послове**  Никодија Стојановића 2, 18400 Прокупље, [www.prokuplje.org.rs](http://www.prokuplje.org.rs) |

Бр. **354- sl /2022-08**

Датум: **02.02.2023.** године

Предмет: **Годишњи извештај о раду грађевинске инспекције за 2022. годину.**

Грађевинска инспекција Градске управе града Прокупља налази се у саставу Одељења за инспекцијске послове, са седиштем у Прокупљу у улици Таткова број 2.

Послове инспекцијског надзора из надлежности грађевинске инспекције у 2022. години обављаo je један грађевински инспектор a од августа 2022. године послове грађевинске инспекције обавља још један грађевински инспектор.

У оквиру инспекцијске службе, возила Градске управе града Прокупља нису увек доступна на захтев грађевинских инспектора и грађевинска инспекција нема своје засебне просторије већ их дели са другим инспекцијама што представља проблем у раду са странкама. Грађевинска инспекција није технички опремљена према правилнику о легитимацији и опреми урбанистичког и грађевинског инспектора ("Сл. гласник РС", бр.30/2015).

У току 2022. године у поступку редовног и вандредног инспекцијског надзора, грађевинска инспекција је вршила обилазак терена у градском подручју и у селима града Прокупља, водила саветодавне разговоре са грађанима , упућивала странке како да поступају у складу са законима и прописима , доносила решења у којима је налагала мере и доносила наредбе у складу са Законима и повереним пословима.

Захтеви за поступање грађевинске инспекције и предмети који су везани за рад грађевинске инспекције, су у писарници градске управе града Прокупља заведени под класификационим знаковима 354 и 356.

Током 2022. године грађевинска инспекција је поступала:

* **Под класификационим знаком 354 заведено је укупно 140 предмета**
* **Под класификационим знаком 356 заведено је укупно 9 предмета**

Што се тиче послова грађевинске инспекције везана за инспекцијски надзор, вршене су редовне и вандредне инспекцијске контроле на терену у циљу спречавања бесправне градње.

* Број редовних инспекцијских надзора био је 51, што је у оквиру предвиђеног инспекцијског плана;
* Број ванредних инспекцијских надзора ......... 67;
* Број донетих Решења са налагањем мера ....... 25
* У 2022. години другостепеном органу на даље поступање по жалби на решење грађевинског инспектора су прослеђена 2 предмета;
* Достава података по једном предмету је извршена полицијској управи Прокупље, а такође један предмет је достављен и Министарству унутрашњих послова Београд.
* У 2022. години Основном јавном тужиоцу достављено је 2 предмета;
* Остварена је добра координација са другим инспекцијама у оквиру одсека за инспекцијске послове.

У Прокупљу Грађевински инспектор

02.02.2023 године. Мирјана Глушченко Видаковић, диг. инж. грађ.

\_\_\_\_\_\_\_\_\_\_\_\_\_\_\_\_\_\_\_\_\_\_\_